
PROJEKTNI ZADATAK

Izrada Glavnog projekta Sanacije konstrukcije zgrade autobusnog kolodvora

1. Opći podaci
Naručitelj: Zagrebački holding d.o.o.
Lokacija: Autobusni kolodvor, Avanija Marina Držića 4
Predmet nabave: Izrada projektne dokumentacije za sanaciju čelične konstrukcije objekta autobusnog kolodvora.
2. Opis predmeta nabave
U svibnju 2025. godine, za potrebe podružnice Autobusni kolodvor Zagreb, izrađena je stručna Analiza stanja i ispitivanje stabilnosti čelične konstrukcije. Navedeni dokument detaljno prikazuje zatečeno stanje objekta te donosi preporuke za nužnu sanaciju. Prema zaključcima analize, u roku od maksimalno pet godina potrebno je izvršiti obnovu antikorozivne zaštite na svim elementima izloženim vanjskim utjecajima, kako bi se spriječila daljnja degradacija strukture. Kao preduvjet za izvođenje ovih zahvata, nužno je izraditi glavni projekt sanacije kojim će se precizno definirati tehnologija čišćenja, zamjena oštećenih spojeva i elemenata, nanošenje novog zaštitnog sloja te ostale popratne aktivnosti.
Predmet nabave se odnosi na projektiranje potrebnih radova čišćenja, zamjene oštećenih spojeva i elemenata i izvođenje nove antikorozivne zaštite i prema potrebi protupožarne zaštite (protupožarni premazi) na svim dijelovima konstrukcije osim one koja se nalazi na Aveniji Marina Držića (označeno crvenom bojom na Slika 1, Projekt sanacije čelične konstrukcije (faza I) koja se nalazi na Aveniji Marina Držića izrađen je u listopadu 2025. godine). Radi boljeg pregleda za koji dio čeličnih konstrukcija treba projektirati sanaciju označeno je žutom bojom unutar Slika 1:

Prilikom izrade projekta istim će se obuhvatiti zaštita svih čeličnih elemenata koji se nalaze na objektu (metalne ograde, pomoćne konstrukcije, metalne stavke na fasadi)  kao i nužno potrebnih radova koji su vezani na izvedbu zaštite čelične konstrukcije (napr. skidanje te postava novih podnih obloga, zamjena dotrajalih i oštećenih staklenih elemenata koji se moraju demontirati prilikom izvedbe radova zaštite), čelične stube (zamjena oštećenih elemenata, ojačanje spojeva, antikorozivna zaštita, ugradnja novih gazišta i rukohvata po potrebi i gazišta koja vode do perona). Isto tako izvršit će se pregled armirano betonske konstrukcije te ukoliko je potrebno izrada projekta sanacije istog. Također će se projektom obuhvatiti sanacija visećeg stropa (pregled postojećeg stanja i oštećenja visećih stropova, izrada troškovnika).

Dakle projektom će se precizno definirati:
· Radovi na primarnoj konstrukciji: Strojno čišćenje, zamjena kritično oštećenih spojeva i elemenata, nanošenje novog višeslojnog antikorozivnog sustava te ugradnja protupožarnih premaza po potrebi također ukoliko je potrebno (sukladno procjeni projektanta) radovi na sanaciji betonske konstrukcije.
· Sanacija šteta od potresa (ožujak 2020.): Cjelovita sanacija sustava visećeg stropa koji je pretrpio oštećenja i deformacije ovjesa. 
· Sekundarni elementi i oprema: Zaštita metalnih ograda, pomoćnih konstrukcija, čeličnih elemenata fasade te cjelovita rekonstrukcija čeličnih stuba koje vode do perona (ojačanje spojeva, ugradnja novih gazišta i rukohvata).
· Povezani građevinski radovi: Demontaža i ponovna postava podnih obloga te zamjena dotrajalih staklenih elemenata nužnih za pristup konstrukciji tijekom radova.

3. Opis konstrukcije 
Objekt Autobusnog kolodvora podijeljen je u sljedeće konstruktivne dijelove:

Objekt A – južni objekt s ulaznim trgom i ugostiteljskim sadržajima

Objekt B – glavni objekt za prijem i otpremu putnika i upravni dio

Objekt C – prilazni objekt sa javnim sadržajem

Objekt D – sjeverni objekt s prilazom i terminalom

Objekt E – čekaonice i peroni

Objekt F – upravni centar

Čelični dio konstrukcije:

Objekt A – manji dio krovišta izveden od čeličnih elemenata

Objekt B – čelična konstrukcija strojarnice, svjetlarnici, zatege na galeriji i

vanjskoj nadstrešnici

Objekt C – čelična krovna konstrukcija

Objekt D – čelična konstrukcija perona

Objekt E – čelična konstrukcija krovišta čekaonice, čelične nadstrešnice perona, čelične stepenice koje vode do perona
Objekt F – konstrukcija za instalacije

4.  Propisi i norme
Projektna dokumentacija mora biti izrađena u skladu s važećim zakonima i tehničkim propisima Republike Hrvatske, te relevantnim normama za čelične konstrukcije i zaštitu od korozije. Glavni projekt mora biti izrađen u skladu s važećim Zakonom o gradnji, Zakonom o prostornom uređenju, Zakonu o javnoj nabavi te popratnim pravilnicima.
5. Vrsta i faze dokumentacije

Projektant je obvezan izraditi:
· Elaborat postojećeg stanja konstrukcije,
· Glavni projekt sanacije čelične konstrukcije,
· Izvedbeni projekt (detalji izvedbe, troškovnik),
· Plan održavanja konstrukcije
6. Posebni uvjeti izvođenja (organizacija gradilišta)

Budući da se radovi moraju izvoditi na aktivnom infrastrukturnom objektu, projektant je dužan u sklopu projekta predvidjeti:
· Faznost izvođenja: Dinamika radova mora biti projektirana tako da se kolodvorski promet i prihvat putnika na peronima odvijaju neometano (rad u zonama/etapama).
· Mjere zaštite: Definirati zaštitne zavjese/pregrade koje će spriječiti širenje prašine (od pjeskarenja) i mirisa (od premaza) prema putničkim koridorima i zakupcima poslovnih prostora.
7. Rok za izvršenje usluge
150 dana od potpisa ugovora. 
8. Ostalo

Projektant je dužan surađivati s nadležnim tijelima, pribaviti sve potrebne suglasnosti i osigurati usklađenost projektne dokumentacije s važećim propisima
9. Prilozi

· Analiza stanja i ispunjavanje stabilnosti čelične konstrukcije AKZ-a
· Fotografije oštećenja[image: image3.jpg]



	· ZAGREBAČKI HOLDING d.o.o.

Zagreb, Ulica grada Vukovara 41

Tel.: + 385 1 6420 000

www.zgh.hr, info@zgh.hr


	· Trgovački sud u Zagrebu
MBS: 080042653, OIB: 85584865987  

Zagrebačka banka d.d., Zagreb

IBAN: HR6623600001101360753

